CELEX: 32016D1060
Language: hu
Date: 2016-06-29 00:00:00
Title: A Bizottság (EU) 2016/1060 végrehajtási határozata (2016. június 29.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozat módosításáról

30.6.2016   
            
            
               HU
            
            
               Az Európai Unió Hivatalos Lapja
            
            
               L 173/99
            
         A BIZOTTSÁG (EU) 2016/1060 VÉGREHAJTÁSI HATÁROZATA
   (2016. június 29.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozat módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) és különösen annak 8. és 9. cikkére,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendeletre (2) és különösen annak 13. és 15. cikkére,
   mivel:
   
               (1)
            
            
               Az 1238/2013/EU végrehajtási rendelettel (3) a Tanács a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek és lemezek) Unióba érkező behozatalára vonatkozóan végleges dömpingellenes vámot vetett ki.
            
         
               (2)
            
            
               Az 1239/2013/EU végrehajtási rendelettel (4) a Tanács a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) Unióba érkező behozatalára végleges kiegyenlítő vámot vetett ki.
            
         
               (3)
            
            
               A Bizottság a 2013/707/EU végrehajtási határozat (5) révén elfogadta a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban felajánlott kötelezettségvállalást.
            
         
               (4)
            
            
               A B872 TARIC-kiegészítő kód alá tartozó Shanghai Chaori International Trading Co. Ltd (a továbbiakban: az érintett vállalat), amelynek kötelezettségvállalását a 2013/707/EU végrehajtási határozattal elfogadták, arról értesítette a Bizottságot, hogy nevét GCL System Integration Technology Co., Ltd-re változtatta.
            
         
               (5)
            
            
               2014-ben az érintett vállalatot fizetésképtelennek nyilvánították. 2015 februárjában az érintett vállalatot a Jiangsu GCL Energy Co., Ltd vásárolta meg, amely a B850 TARIC-kiegészítő kód alá tartozó vállalatcsoport része.
            
         
               (6)
            
            
               Az érintett vállalat szerint nevének megváltoztatása nem érinti azon jogát, hogy a továbbiakban is igénybe vehesse a korábbiakban rá alkalmazott egyedi vámtételeket.
            
         
               (7)
            
            
               Az akvizíció következményeként azonban az érintett vállalat nemcsak a nevét változtatta GCL System Integration Technology Co., Ltd-re, hanem a B850 TARIC-kiegészítő kód alá tartozó vállalatcsoport (6) részévé is vált.
            
         
               (8)
            
            
               A kötelezettségvállalás az érintett vállalatra és a (7) preambulumbekezdésben említett vállalatcsoportra egyaránt vonatkozik. A Bizottság ezért arra a következtetésre jutott, hogy a névváltoztatás semmilyen módon nem befolyásolja a 2013/707/EU végrehajtási határozat megállapításait.
            
         
               (9)
            
            
               A Bizottság minden érdekelt felet tájékoztatott azokról a lényeges tényekről és szempontokról, amelyek alapján módosítani szándékozik az 1238/2013/EU és az 1239/2013/EU végrehajtási rendeletet. A felek számára meghatározott időszakot biztosítottak a nyilvánosságra hozatallal kapcsolatos észrevételeik benyújtásához. Egyetlen fél sem nyújtott be észrevételt.
            
         
               (10)
            
            
               Az e határozatban előírt intézkedések összhangban vannak az 1225/2009/EK rendelet 15. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2013/707/EU végrehajtási határozat melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2016. június 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2009.12.22., 51. o.
   
   
      (2)  HL L 188., 2009.7.18., 93. o.
   
   
      (3)  A Tanács 2013. december 2-i 1238/2013/EU végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 325., 2013.12.5., 1. o.).
   
      (4)  A Tanács 2013. december 2-i 1239/2013/EU végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vám kivetéséről (HL L 325., 2013.12.5., 66. o.).
   
      (5)  A Bizottság 2013. december 4-i 2013/707/EU végrehajtási határozata a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről (HL L 325., 2013.12.5., 214. o.).
   
      (6)  Nevezetesen Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      MELLÉKLET
      A 2013/707/EU végrehajtási határozat I. melléklete a következőképpen módosul:
      
                  1.
               
               
                  A B850 TARIC-kiegészítő kódra vonatkozó bejegyzés helyébe a következő szöveg lép:
                  
                              „Konca Solar Cell Co. Ltd
                              Suzhou GCL Photovoltaic Technology Co. Ltd
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co., Ltd.
                           
                           
                              B850 ”
                           
                        
            
                  2.
               
               
                  A B872 TARIC-kiegészítő kódra vonatkozó bejegyzés helyébe a következő szöveg lép:
                  
                              „Shanghai Chaori Solar Energy Science & Technology Co. Ltd
                           
                           
                              B872 ”